
SAOPŠTENJE ZA MEDIJE


MAX ĆE PRENOSITI CNN INTERNATIONAL U EVROPI DOK JE PAŽNJA SVETA USMERENA NA IZBORE U SAD-u

 Od 29. avgusta Max nudi 24/7 uživo vesti sa CNN International u Srednjoj i Istočnoj Evropi, 
 Španiji, skandinavskim zemljama, Belgiji i Holandiji.


Beograd, 27. avgust 2024

Na striming platformi Max, biće dostupne vesti uživo sa CNN Internationala, 24 sata dnevno, 7 dana u nedelji u 22 evropske zemlje, uključujući Španiju, skandinavske zemlje, Belgiju, Holandiju, kao i Srednju i Istočnu Evropu*, počevši od 29. avgusta. CNN International dolazi na Max u Evropu dok je pažnja sveta usmerena na ovogodišnje izuzetno važne izbore u SAD-u.
Uoči izbora 5. novembra, pretplatnici platforme Max će imati mogućnost da prate sve preokrete u kampanji tokom poslednjih, ključnih nedelja u trci za Belu kuću. Ovo podrazumeva izveštavanje o predsedničkoj debati na ABC News-u između bivšeg predsednika Donalda Trampa i potpredsednice Kamale Haris, koja će se emitovati uživo na CNN International, 11. septembra u Evropi od 03.00 časa posle ponoći, a reprizirati u 08:00 i 20:00 časova. 
[bookmark: _GoBack]Tokom predstojećih nedelja i meseci, CNN International će nastaviti sa detaljnim izveštavanjem o trci za predsednika iz svih delova Sjedinjenih Američkih Država, sa ključnim trenucima koji će odrediti ravnotežu u Kongresu i Senatu.
Pored politike Sjedinjenih Američkih Država, pretplatnici platforme Max će preko CNN International ispratiti najvažnije međunarodne vesti, uz širok spektar programa o biznisu, putovanjima, tehnologiji i životnom stilu iz svih delova sveta**.
Ovo lansiranje dolazi nakon prethodnih lansiranja CNN International na platformi Max u Francuskoj i Poljskoj u junu. Max je dostupan u 65 zemalja i teritorija širom sveta, uključujući Sjedinjene Američke Države, Latinsku Ameriku, Karibe i Evropu.  Max stiže u ključne zemlje jugoistočne Azije kasnije tokom ove godine.

Napomena:
* Trajanje programa CNN International na platformi Max u ovim zemljama biće određeno naknadno. Striming servis se zove HBO Max u Belgiji i Holandiji.
** Dostupno u odabranim paketima, putem kompatibilnih uređaja, uz uslov da postoji dostupna internet konekcija.

O platformi Max
Max® je unapređena striming platforma kompanije Warner Bros. Discovery, dostupna u Sjedinjenim Američkim Državama, zemljama Latinske Amerike i Evrope. Uz jedinstvene i neočekivane priče omogućene personalizovanim korisničkim iskustvom, na Max-u su dostupni programi sa i bez scenarija, uživo prenosi sportskih dogadjaja i vesti, sadržaji HBO Originals-a, Warner Bros. films-a, Max Originals-a, univerzuma DC, Hari Potera, kao i najpoznatiji programi o hrani, kući, rijalitijima, lifestyle-u i dokumentarni sadržaji vodećih brendova poput HGTV, Food Network, Adult Swim, Cartoon Network, Discovery Channel, TLC, ID i ostali, sve zajedno na jednom mestu.

